Държавен вестник, бр. 34, 2006 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  34
(2) Единният идентификационен код се оп-
ределя при първоначалното вписване на тър-
говците и клоновете на чуждестранните тър-
говци в търговския регистър и остава непроме-
нен до заличаването им.
(3) Начинът за формиране на ЕИК се опре-
деля с наредбата по чл. 31.
(4) Ако е посочен ЕИК, държавните орга-
ни, органите на местното самоуправление и
местната администрация и лицата, на които е
възложено упражняването на публична функ-
ция, нямат право да изискват доказването на
обстоятелства, вписани в търговския регистър,
и представянето на актове, обявени в търгов-
ския регистър.
Отказ
Чл. 24. (1) Длъжностното лице по регистра-
цията постановява мотивиран отказ, когато не
е налице някое от предвидените в чл. 21 изиск-
вания. Отказът се връчва на заявителя незабав-
но след постановяването му по реда на Граж-
данския процесуален кодекс.
(2) Когато заявителят е посочил в заявлени-
ето, че желае да бъде уведомяван по електронен
път, отказът се изпраща на посочения от него
електронен адрес. В този случай потвърждаване
на получаването на отказа не се изисква.
Обжалване
Чл. 25. (1) Отказът подлежи на обжалване
пред окръжния съд по седалището на търговеца
или клона на чуждестранен търговец в 7-дневен
срок от връчването му.
(2)  Жалбата се подава чрез агенцията.
Агенцията изпраща незабавно на съда пода-
дената жалба заедно с приложенията към нея,
постановения отказ, заявлението и приложе-
нията към него.
(3) При липса на технологична възможност
на съда да приеме по електронен път докумен-
тите, посочени в ал. 2, те се възпроизвеждат на
хартиен носител и се изпращат на съда, завере-
ни от служител на агенцията.
(4) Съдът разглежда жалбата в състав от един
съдия в закрито заседание по реда на глава два-
надесета “а” от Гражданския процесуален ко-
декс. Решението на съда подлежи на обжалване
в 7-дневен срок от съобщаването му пред съот-
ветния апелативен съд, чието решение е окон-
чателно.
(5) При отмяна на отказа съдът постановява
решение, с което дава задължителни указания
на агенцията да извърши исканото вписване,
заличаване или обявяване.
Ново заявление
Чл. 26. При отказ и при неизвършване на
исканото вписване, заличаване или обявяване
в съответния срок по чл. 19 заявителят може да
подаде ново заявление за вписване, съответно
заличаване, на същото обстоятелство или за
обявяване на същия акт. Новото заявление се
разглежда по реда на постъпването му.
Грешки и непълноти
Чл. 27. Грешки и непълноти, допуснати при
вписване на обстоятелства, заличаване на впис-
вания или обявяване на актове, включително
при несъответствие между данните, отразени в
заявлението, и данните в приложенията към
него, се отстраняват чрез ново вписване, съот-
ветно обявяване.
Отговорност при грешки и непълноти
Чл. 28. Агенцията отговаря за вредите, при-
чинени от допуснати грешки и непълноти при
пренасянето на информацията от заявление-
то или акта на съда в търговския регистър.
Такива грешки и непълноти се отстраняват
служебно.
Защита срещу вписване
Чл. 29. (1) Всяко лице, което има правен
интерес, както и прокурорът, може да предяви
иск за установяване на нищожност или недо-
пустимост на вписването, както и за несъщест-
вуване на вписано обстоятелство.
(2) Искът по ал. 1 се предявява пред окръж-
ния съд по седалището на търговеца, съответно
на клона на чуждестранен търговец, относно
когото е извършено вписването.
Заличаване на вписването
Чл. 30. (1) Ако искът по чл. 29 бъде уважен,
заличаването на вписването се извършва от
агенцията по реда на чл. 14 по искане на заин-
тересованото лице или на прокурора.
(2) При отмяна на решение на орган на тър-
говеца, въз основа на което е извършено впис-
ване, вписването се заличава по реда на ал. 1.
Наредба
Чл. 31. (1) Министърът на правосъдието
издава наредба за воденето, съхраняването и
достъпа до търговския регистър.
(2) Наредбата определя образците на заяв-
ления, посочва изчерпателно приложенията към
тях за всеки вид вписване, заличаване или обя-
вяване съгласно изискванията на закона, както
и формата на електронните документи.
Г л а в а  т р е т а
ПУБЛИЧНОСТ
Справки
Чл. 32. (1) Всеки може да иска и извършва
справка за наличието или липсата на вписано
обстоятелство или обявен акт в търговския
регистър.
(2) Справки в търговския регистър може да
се извършват по:
1. името, съответно фирмата, или ЕИК на
търговеца или клона на чуждестранен търговец;
2. името, съответно фирмата, или ЕИК на
съдружника или едноличния собственик на
капитала;
3. името, съответно фирмата, или ЕИК на член
на органите на юридическо лице—търговец.